като той бил търговец, а не производител на скрепителни елементи, и във всеки случай основният му пазар са Съединените американски щати (САЩ), а не Съюзът.
 (72)
 И тримата включени в извадката производители износители потвърдиха, че обемът на износа за Съюза, както е докладван и използван от Комисията при подбора на извадката, се състои от тяхно собствено производство. Фактът, че един от включените в извадката производители износители е изнасял скрепителни елементи за САЩ, макар и в по-големи количества, отколкото за Съюза, е без значение. Поради това доводите на EIFI бяха отхвърлени.
 (73)
 Въз основа на гореизложеното Комисията потвърди първоначално предложената извадка.
 (74)
 След преразглеждането на извадката от производители от Съюза по време на разследването Celo Suzhou Precision Fasteners Co. Ltd. заяви, че извадката от производители износители следва да бъде разширена, като се добавят китайски производители износители на нестандартни скрепителни елементи. Това дружество заяви, че целта на преразглеждането на извадката от производители от Съюза е била да се повиши нейната представителност по отношение на продуктовия асортимент и че този критерий не е бил взет предвид при подбора на извадката от производители износители. Въпросният производител износител отбеляза освен това, че неговият износ на скрепителни елементи за Съюза бил представителен за конкретна гама от продукти и че вече е предоставил пълен отговор на въпросника в контекста на искането си за индивидуално разглеждане, което следва да се вземе предвид от Комисията. Такъв начин на действие не би забавил значително разследването.
 (75)
 Както е посочено в съображение 63, тримата включени в извадката производители износители/групи представляват най-големият обем на износа, за който е разумно да се очаква, че може да бъде разследван в рамките на наличното време. Фактът, че извадката от производители от Съюза беше преразгледана, не оказа никакво въздействие върху извадката от производители износители, което да оправдава нейното преразглеждане. Поради това твърдението беше отхвърлено.
 (76)
 След окончателното разгласяване Celo Suzhou Precision Fasteners Co. Ltd. заяви отново, че извадката от производители износители не е достатъчно представителна по отношение на видовете на продукта, и поиска Комисията i) да вземе предвид не само обема на износа, но също и изнасяните продуктови гами; и ii) тя да включи Celo Suzhou Precision Fasteners Co. Ltd. в извадката, тъй като дружеството би било представително за определена продуктова гама.
 (77)
 Страната също така повтори твърденията си, изложени в съображение 74, и заяви, че подходът на Комисията към подбора на извадката от производители от Съюза и необходимостта различните видове скрепителни елементи да бъдат представени в нея са в пряко противоречие с довода на Комисията, че при подбора на извадката от производители износители конкретните видове на продукта не са били критерий.
 (78)
 Горните твърдения вече бяха разгледани в съображение 75. Всъщност извадката от производители от Съюза беше подбрана въз основа на най-големите производители по отношение на обемите и продажбите, като също така бяха взети предвид географското разпределение (няколко държави членки) и широкия асортимент от видове на продукта. Подборът на извадката от производители износители се основаваше на най-големите обеми, които Комисията можеше да разследва. Подборът на включените в извадката производители от Съюза осигури широко съответствие с